सिरिंज
सिरिंज एक सरल पंप होता है, जिसमें एक प्लंजर (आधुनिक सिरिंज में इसे एक पिस्टन कहा जाता है) होता है, जो एक बेलनाकार ट्यूब (बैरल) के भीतर कसकर फिट बैठता है। सिरिंज का उपयोग चिकत्सा क्षेत्र में दवा को शरीर में इंजेक्ट करने के लिए किया जाता है। प्लंजर को बेलनाकार ट्यूब के अंदर खींचा और धकेला जा सकता है, जिससे सिरिंज तरल या गैस को अंदर लेने और बाहर निकालने में सक्षम होता है। सिरिंज के खुले सिरे पर हाइपोडर्मिक सुई, नोजल या ट्यूब लगाया जा सकता है, ताकि तरल पदार्थ को अंदर और बाहर प्रवाहित किया जा सके।